วิว-จิว ไว้ลาย ถล่มอิเหนา ลิ่วคู่ผสมศึกขนไก่บีทีวาย จูเนียร์
 กุลวุฒิ วิทิตศานต์ จับคู่ พิทยาภรณ์ ไชยวรรณ ผนึกกำลังไล่ตบเอาชนะคู่แข่งจากอินโดนีเซียไป 2 เกมรวด ลอยลำเข้าสู่รอบ 2 ศึกขนไก่ บีทีวาย จูเนียร์ 2018 ได้สำเร็จ,วันที่ 24 เม.ย.61 การแข่งขันแบดมินตันเยาวชน สะสมคะแนนระดับนานาชาติ โยเน็กซ์-เชอร่า-โรซ่า-บีทีวาย จูเนียร์ อินเตอร์เนชั่นแนล แชมเปียนชิพส์ 2018 ชิงเงินรางวัลรวมกว่า 700,000 บาท ที่โรงเรียนสอนแบดมินตันบ้านทองหยอด,โดยไฮไลท์อยู่ที่รุ่นอายุไม่เกิน 19 ปี ซึ่งเป็นการเก็บคะแนนสะสมเยาวชนโลก เพื่อไปแข่งขันมหกรรมกีฬายูธโอลิมปิกเกมส์ ครั้งที่ 3 ที่อาร์เจนติน่า ในช่วงเดือน ต.ค.นี้ ผลปรากฎว่า ในประเภทคู่ผสม รอบแรก วิว กุลวุฒิ วิทิตศานต์ ชายเดี่ยวมือ 1 เยาวชนโลก จับคู่กับ จิว พิทยาภรณ์ หรือชื่อเดิม ภัทรสุดา ไชยวรรณ หญิงเดี่ยวมือ 1 เยาวชนโลก เอาชนะ ลีโอ โรลลี คาร์นันโด-เมตยา อินายาห์ ซินเดียนี จากอินโดนีเซีย 2-0 เกม 21-12, 21-17 เข้ารอบสองไปพบ เซง เห่า ลวี-อี้ ซวน โกห์ จากมาเลเซีย,ขณะที่ ประเภทหญิงเดี่ยว รอบคัดเลือก หลิงหลิง ณัฐชนก ไล้สวน เอาชนะ จี้ เหว่ย เลาะห์ จากมาเลเซีย 2-0 เกม 21-12, 21-9 ผ่านเข้าไปเล่นรอบแรก พบกับ ยัว ยาน แจสลิน ฮุย มือ 6 ของรายการจากสิงคโปร์,ส่วนประเภทชายคู่ รอบแรก บูม นรุตม์ แสงขำ กับ บุ๊ค ปัณณวัชร์ ธีระพนิตนันท์ จากบ้านทองหยอด ต้านทานความแข็งแกร่งคู่ ไวมัน โกห์ และ ชุน หยาง ลี จากมาเลเซีย พ่ายไป 0-2 เกม 18-21, 13-21 ตกรอบไปอย่างน่าเสียดาย,ขณะที่รุ่นอายุไม่เกิน 13 ปี ซึ่งเป็นการเก็บคะแนนสะสมประเทศไทย รอบสาม (64 คน) ประเภทชายเดี่ยว เอกณัฏฐ์ กิจกวินโรจน์ มือ 1 ของรายการ จากบ้านทองหยอด เอาชนะ กฤต ศรัทธาทิพย์กุล จากพชร 2-0 เกม 21-7, 21-6 เข้ารอบ 32 คนไปเจอ ปัณณวิชญ์ หีดขุนทด จากแบดมินตันกิ่งประดู่.
กุลวุฒิ วิทิตศานต์ จับคู่ พิทยาภรณ์ ไชยวรรณ ผนึกกำลังไล่ตบเอาชนะคู่แข่งจากอินโดนีเซียไป 2 เกมรวด ลอยลำเข้าสู่รอบ 2 ศึกขนไก่ บีทีวาย จูเนียร์ 2018 ได้สำเร็จ
แบดมินตัน,โยเน็กซ์-เชอร่า-โรซ่า-บีทีวาย จูเนียร์ อินเตอร์เนชั่นแนล แชมเปียนชิพส์ 2018,บ้านทองหยอด,กุลวุฒิ วิทิตศานต์,พิทยาภรณ์ ไชยวรรณ